ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
HOTĂRÂRE
· privind aprobarea protocoalelor de colaborare dintre Ministerul Muncii şi Solidarității Sociale şi U.A.T. Oraş Boldeşti-Scăeni, judeţul Prahova în cadrul proiectului „HUB de Servicii MMSS-SII MMSS”

Având în vedere: 
- referatul de aprobare înregistrat sub nr. 22585/23.11.2022, prin care primarul oraşului propune aprobarea protocoalelor de colaborare dintre Ministerul Muncii şi Solidarității Sociale şi U.A.T. Oraş Boldeşti-Scăeni în cadrul proiectului „HUB de Servicii MMSS-SII MMSS”;
- raportul de specialitate întocmit de compartimentul de resort, înregistrat sub nr. 22586/23.11.2022;
- prevederile  Legii nr. 292/2011  asistenţei sociale, cu modificările şi completările ulterioare;
- prevederile Hotărârii de Guvern nr. 797/2017 pentru aprobarea regulamentelor cadru de organizare şi funcţionare ale serviciilor publice de asistenţa socială şi a structurii orientative de personal, cu modificările şi completările ulterioare;
- avizul  secretarului general, înregistrat sub nr. 22691/23.11.2022;
- avizul  comisiei de specialitate nr. 2 – administrarea domeniului public şi privat, gestionarea serviciilor de interes local;
În temeiul prevederilor art. 129 alin. (2), lit. e) şi alin. (9) lit. a), art. 139 alin. (1) şi ale art. 196 alin. (1) lit. „a” din O.U.G. nr. 57/2019 privind Codul administrativ,

	Consiliul Local al oraşului Boldeşti-Scăeni, întrunit în şedinţa publică ordinară în data de 24.11.2022, adoptă prezenta hotărâre:

Art.1. Se aprobă Protocolul de colaborare dintre Ministerul Muncii şi Solidarității Sociale şi U.A.T. Oraş Boldeşti-Scăeni în cadrul proiectului „HUB de Servicii MMSS-SII MMSS”  având ca obiect dotarea serviciului public de asistenţă socială cu  echipamente informatice  pentru utilizarea platformei informatice E-asistenţă socială, conform Anexei nr. 1.
Art.2. Se aprobă Protocolul de colaborare dintre Ministerul Muncii şi Solidarității Sociale şi U.A.T. Oraş Boldeşti-Scăeni în cadrul proiectului „HUB de Servicii MMSS-SII MMSS”  având ca obiect digitizarea documentelor din cadrul dosarelor beneficiarilor de servicii sociale activi la  momentul semnării protocolului de colaborare, conform Anexei nr. 2.
Art.3. Se împuterniceşte primarul oraşului Boldeşti-Scăeni să semneze protocoalele prevăzute în anexele nr. 1 şi nr. 2 , precum şi toate documentele necesare  implementării proiectului „HUB de Servicii MMSS-SII MMSS” la nivelul oraşului.
Art.4. Anexele nr. 1 şi nr. 2 fac parte integrantă din prezenta hotărâre
Art.5. Prezenta hotărâre se comunică Ministerului Muncii şi Solidarității Sociale şi Direcției de Asistență Socială Boldeşti-Scăeni şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

                PREŞEDINTE DE ŞEDINŢĂ,                                        
                    CĂRPUŞOR SANDA
                                                                                     CONTRASEMNEAZĂ
                                                                                     SECRETAR GENERAL,
                                                                                   TUDOR FLORINA-NELI
Boldeşti-Scăeni, 24.11.2022  

